寄陳道先
作者：呂南公
朝代：宋

paragraphs: 寄聲西山閣，知我新近否。
病嗽輒彌旬，無錢雇醫叟。
夫何稍除去，乃自得醇酒。
美味既沾腸，清甘更悅口。
適從耕壟上，杯醆不在手。
坎坎遂連傳，諠如擊盆缶。
清秋田舍事，秫糯或稀有。
傾渴聖賢心，囊空欲狂走。
思君綵衣次，與我異好醜。
病少官壺多，何因到衰朽。
古人說天道，高下常更受。
此語儻可徵，豐荒竟誰久。